THCOM วิ่งแรง 15% รับกระแสเปิดตัว “ไอโฟน 14” พร้อมฟังก์ชันเชื่อมสัญญาณดาวเทียม
THCOM วิ่งแรง 15% โบรกมองรับอานิสงส์เปิดตัวไอโฟน 14 พรุ่งนี้ คาดฟังก์ชันใหม่เชื่อมสัญญาณดาวเทียมได้ พร้อมมองผลงานปี 65 “เทิร์นอะราวด์”
THCOM วิ่งแรง 15% โบรกมองรับอานิสงส์เปิดตัวไอโฟน 14 พรุ่งนี้ คาดฟังก์ชันใหม่เชื่อมสัญญาณดาวเทียมได้ พร้อมมองผลงานปี 65 “เทิร์นอะราวด์”
6 ก.ย. 2565

ผู้สื่อข่าวรายงานว่า วันนี้ (6 ก.ย.65) ราคาหุ้น บริษัท ไทยคม จำกัด (มหาชน) หรือ THCOM ณ เวลา 15:38 น. อยู่ที่ระดับ 11.80 บาท บวก 1.50 บาท หรือ 14.56% สูงสุดที่ระดับ 12.00 บาท ต่ำสุดที่ระดับ 10.50 บาท ด้วยมูลค่าการซื้อขาย 421.33ล้านบาท

บล.โนมูระ พัฒนสิน ระบุในบทวิเคราะห์ประเมิน THCOM ว่า Apple จะเปิดตัวสินค้าใหม่ ตามกระแสข่าวคาดสินค้าหลักจะเป็น iPhone 14 จิตวิทยาต่อกลุ่มจำหน่ายมือถือ ได้แก่ COM7, SPVI, CPW, JMART ถึงแม้โดยเฉลี่ยผลตอบแทน 1 เดือนก่อนเปิดตัวปีนี้จะยังต่ำกว่าในอดีต แต่ไม่แนะนำให้เข้าเก็งกำไรแล้ว เนื่องจากปัจจุบันกลุ่มดังกล่าวมีความเสี่ยงปัญหาโควิดในจีนที่อาจกระทบยอดผลิต Apple โดยให้พิจารณารอบเก็งกำไรอีกครั้ง หลังสินค้าออกจำหน่ายจริง ทั้งนี้ กระแสข่าวฟังก์ชั่นใหม่ที่ iPhone จะสามารถเชื่อมต่อใช้สัญญาณดาวเทียมได้ เป็นจิตวิทยาบวกต่อหุ้น THCOM
ขณะที่ บล.ดาโอ (ประเทศไทย) ระบุในบทวิเคราะห์หุ้น THCOM ว่าปีนี้เป็นปีแห่งการเทิร์นอะราวด์ มุ่งหน้าสู่การประมูลคลื่นธ.ค.นี้ มีเป้าหมายหลักที่โคจร 119.5E/120E เข้ามาทดแทนไทยคม 4 ที่กำลังจะหมดอายุในอีก 3-4 ปีข้างหน้า และจะปลดล็อก Capacity ในการขยายลูกค้าโซนประเทศอินเดีย
หลังปรับโครงสร้างรายได้ สิ้นสุดสัมปทานในไตรมาส 3/64 นับตั้งแต่ปี 65 ผลประกอบการหลักเริ่มเทิร์นอะราวด์ ส่วนการเปลี่ยนผู้ถือหุ้นมาใหม่จากกลุ่ม GULF ผ่าน INTUCH ทำให้ทิศทางการลงทุนจะก้าวกระโดด มุ่งเน้นการเติบโต